|  |
| --- |
| Mødedato: 9. november 2021  Mødested: 1445-017  Mødeemne: SNUK  Deltagere: Mariann Holmslykke, Bente Mattson, Lisbeth Sonne Christensen, Morten Bruun hansen, Eva Kvistgaard Arent  Gæster: Kim Behrens Jessen, Rikke Brixvold Hviid, Jette Winther, Johanne Marie Hornbek, Annette Larsen, pkt. 2, Mette Sophia Bøcher Rasmussen, pkt. 3. |

1. Godkendelse af dagsorden

# 2. Proces for ændring af adgangs- og prioriteringskrav på kandidatuddannelserne

KBJ præsenterede baggrund for at Arts i Optagelse satte gang i udarbejdelse af processen, herunder hensynet til inddragelse af forskellige aktører. Formålet er at sikre overensstemmelse mellem varslingsregler på bekendtgørelsesniveau og løbende studieordningsændringer, så ændringer kan implementeres og træde i kraft hurtigst muligt og inden for de gældende regler. Endvidere har der været tvivl om, hvornår en ændring er en lempelse eller en skærpelse, hvilket har betydning for varslingsfristen. Godkendelse sker på Arts hos studieleder og prodekan per 1. juni, så der er tid til eventuelle rettelser og tilstrækkelig kommunikation internt og eksternt.

SNUK drøftede hvorvidt samme problematik gør sig gældende på andre fakulteter og i hvilket omfang, samt at der evt. kan nedsættes arbejdsgruppe lokalt for at kigge nærmere på, om samme proces kan adopteres på andre fakulteter. RB oplyste, at Optagelse kan kortlægge de uddannelser, hvor udfordringen også gør sig gældende, men at det er en omfattende opgave at opspore præcis, hvor der kan være problemer med rettidighed og hvem der gør hvad.

SNUK drøftede, at der allerede sendes en mail to gange årligt til studieleder og SNUK-leder om ændringer. SNUK drøftede desuden om studieleder kan indmelde ønskede ændringer løbende. KBJ oplyste, at på ARTS kan fagmiljø indmelde hele året, og så er SNUK tovholder på ønsker fra fagmiljø.

Endvidere drøftedes fordelen i at faglige bedømmere kan henvises til en bestemt person og kan vide hvem de skal gå til. BSS adskiller sig en anelse, idet Optagelse selv har drøftelsen med fagmiljø på BSS-uddannelser.

KBJ og RB tilbød at gæste de forskellige fakulteter for at præsentere processen.

**3. Databeskyttelsesreglerne i forhold til censorkorpsene**

SNUK drøftede, at der måske kan findes en løsning i forbindelse med censor-it. SNUK drøftede, at kontakten med censorkorpsene også ligger på institutterne, og at institutsekretariatslederne og institutlederne måske kan inddrages, men at fakulteterne er organiseret forskelligt. UVA-EKA er også nogle steder inddraget. ARTS er i gang i forbindelse med censor-it og forventer, at inddrage øvrige korps i 2022. SNUK foreslår at undersøge status for censor-it og muligheden for databehandleraftale i den forbindelse. UJ undersøger status på censor-it og tager punktet med på et senere SNUK-møde.

Der var enighed om, at det giver mening med en fælles AU-løsning.

**4. SNUK-referater**

SNUK drøftede behov og ønsker ift. indhold og omfang af referater.

**5. Nyt fra Uddannelsesjura**

Kort nyt.

**6. Nyt fra fakulteterne**

SNUK drøftede kort nyt status på fakulteterne.

**7. Kommende møde**

Det bliver 7. december 2021

**8. Evt.**

SNUK drøfter dispensationspraksis i relation til nye regler for barsel og SU senere.